ثروت گیلانی

ثروت گیلانی (پیدائش: 22 دسمبر 1982ء) پاکستان کی ماڈل، ٹی وی اور فلم ایکٹریس ہیں۔ انھوں نے لاتعداد ٹی وی ڈراموں اداکاری کے جوہر دکھائے لیکن ان کی شہرت فلم جوانی پھر نہیں آنی 2 سے ہوئی۔

 حالات زندگی 
ثروت گیلانی 22 دسمبر 1982ء کو صوبہ خیبر پختونخوا کے تاریخی شہر پشاور میں پیدا ہوئیں۔ ان کا تعلق ایک پشتون خاندان سے ہے۔ ثروت نے کراچی کے انڈس ویلی اسکول آف آرٹس اینڈ آرکیٹیکچر سے کمیونیکشن میں بیچلر اور فلم میکنگ میں ماسٹر کی ڈگری حاصل کر رکھی ہے۔ ایک دن ثروت کی بہن آڈیشن دینے کے لیے گئی ہوئی تھیں اور ثروت اپنی بہن کو پک کرنے پہنچیں تو ڈائریکٹر کی نگاہ ان پر پڑی اور اپنے ڈرامے میں ان کو کام کرنے کی آفرکردی، اس طرح جیو ٹی وی کے ڈراما سیریل آزر کی آئے گی بارات سے ثروت کی انٹری ڈراما انڈسٹری میں ہو گئی۔ ثروت کی پہلی شادی علی سلیم (المعروف بیگم نوازش علی ) سے 2005ء میں ہوئی لیکن 2008ء میں دونوں میں علیحدگی ہو گئی۔ 2014ء میں ٹی وی ایکٹر اور کاسمیٹک سرجن فہد مرزا سے ا ن کی دوسری شادی ہوئی، جن سے ثروت کے دو بچے ہیں اور دونوں ایک کامیاب ازدواجی زندگی گزار رہے ہیں۔فاروق احمد انصاری، ثروت گیلانی - خوبصورت اور باصلاحیت اداکارہ، مشمولہ: روزنامہ جنگ کراچی، 31 مارچ 2019ء، صفحہ 12

جیو ٹی وی کے ڈرامے میر ی ذات ذرۂ بے نشاں نے ثروت کی پہچان میں نمایاں کردار اداکیا۔ اس کے علاوہ انھوں نے کئی دیگر معروف ڈراموں اور ٹیلی فلمز میں کام کیا۔ 2013ء میں جیوٹی وی پر نشر ہونے والی ان کی ٹیلی فلم دل میرادھڑکن تیری بہت مقبول ہوئی تھی، جس میں ان کی اداکاری کو کافی سراہا گیا۔ لیکن ان کی اصل شہرت 2018ء میں ریلیز ہونے والی مزاح سے بھرپور فلم جوانی پھر نہیں آنی 2 سے ہوئی، جس میں ان کے کردار کو کافی سراہا گیا۔

 حوالہ جات 

زمرہ:1982ء کی پیدائشیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:پاکستانی فلمی اداکارائیں
زمرہ:پاکستانی ماڈل خواتین
زمرہ:پاکستانی ٹیلی ویژن اداکارائیں
زمرہ:پشاور میں پیدا ہونے والی شخصیات
زمرہ:پشتون شخصیات
زمرہ:کراچی کی اداکارائیں
زمرہ:گجراتی نسل کی پاکستانی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پشتون خواتین
زمرہ:مہاجر شخصیات